Home > Languages other than English > Somali\nWax ku saabsab Banyule\nImisa dad ayaa ku nool City of Banyule waana kuwee xaafadaha ay ka kooban tahay?\nGolaha Degmada Banyule waxaa ku nool 125,000 dad ah oo ka soo kala jeeda 150 dal oo kala duwan.\nBanyule waxay ku taal waqooyi-bari Melbourne waxayna ka kooban tahay xaafadaha soo socda:\nBellfield, Briar Hill, Bundoora, Eaglemont, Eltham North, Greensborough, Heidelberg, Heidelberg Heights, Heidelberg West, Ivanhoe, Ivanhoe East, Lower Plenty, Macleod, Montmorency, Rosanna, St Helena, Viewbank, Watsonia, Watsonia North iyo Yallambie.\nWaa kuma Konsilarka woodhkayga sideese ula xiriiri karaa?\nBanyule waxay u qaybsan tahay toddoba woodh. Woodkii kastaa waxaa ka wakiila qof loo yaqaan Konsilar, kaas oo ay soo doortaan dadka ku nool woodhkaas markay dhacaan doorashooyinka Konsilarka kuwaas oo la qabto afartii sano kasta. Si aad wax uga sii ogaato doorashooyinka konsilarka, iyo woodhka aad ku nooshahay iyo Konsilarka ku matala, ka eeg website-keena - www.banyule.vic.gov.au – ama la xiriir taleefanka9490 4222.\nWaxaad kala xiriiri kartaa Konsilarkaaga wixii talooyin ah ama cabasho ah oo ku saabsan arimaha deegaankaaga. Faahfaahinta Konsilarkaaga waxay kaloo ku jiraan website-keena – www.banyule.vic.gov.au – am aka wac taleefanka 9490 4222.\nWaa maxay adeegyada ay bixiso Degmada Banyule?\nGolaha Degmada Banyule wuxuu siiyaa dhowr adeeg daganeyaasha, ay ka midka yihiin qaadida qashinka, tas-hiilaadka waqtiga firaaqada (sida barkadaha dabaasha, jiimamka, iyo goobaha cayaaraha) iyo adeegyada caawiya carruurta iyo qoysaska, dadka waayeelka ah iyo dadka qaba iinta.\nGolahu wuxuu kaloo qabtaa xuska muwaadinimada saddexdii biloodba mar oo loo qabto daganeyaasha Banyule kuwaas oo noqonaya muwaadiniin Australia ah. Haddii aad doonayso inaad noqoto muwaadin Australia ah waxaad codsan kartaa adoo kala xiriiraya Wasaaradda Socdaalka iyo Ilaalinta Xuduudda (Department of Immigration and Border Protection) taleefan 131 880 ama ka eeg website-kooda - www.immi.gov.au\nNala soo xirriir\nSaacadaha Xafiisku furan yahay:\nIsniinta ilaa Jimcaha 8.30subaxnimo-5.00galabnimo\nHaddii aad jeclaan lahayd macluumaad dheeraad ah oo aad u baahan tahay caawimaada turjubaan, fadlan la xirriir TIS National 131 450 weydiina inay kuu xirriiriyaan Golaha Banyule 9490 4222.\nGoluhu wuxuu sidoo kale leeyahay lambar taleefan oo khaas ah (Teleefanka teebka ah – TTY) oo ay isticmaali karaan dadka aan hadli Karin ama si fiican wax u maqlin. Lambarku waa sidan 133 677.\nSidoo kale waxaad booqan kartaa Xarumaha Adeega Golaha.Kuwani waxay ku yaaliin:\nIvanhoe: 275 Upper Heidelberg Road\nSidee baan rabaayadeyda uga diiwaangeliyaa Degmada?\nHaddii aad leedahay bisad ama eey, waa inaad ka diiwaangelisaa degmada. Waxaan ka qaadaynaa ujradda diiwaangelinta sannad kasta eygii ama bisaddii kasta oo aad leedahay. Ujraddaas waa in lagu bixiyaa Degmada 10ka Abriil sannad kasta.\nSi aad u diiwaangeliso xayawaanka rabaayadaada waxaa u baahan tahay inaad soo buuxiso foom oo aad noo soo celiso. Foomka waxaad ka heli kartaa mid ka mid ah Xaruumaheena Adeegga, ama website-keena ama adigoo nasoo-waca. Isla markii eygaaga ama bisaddaada la diiwaangeliyo, waxay xiraynaysaa tag noo sheegaya in rabaayadda aad leedahay.\nDhammaan bisadaha iyo eeyada oo ka weyn saddex bilood waa in mikro-jiib lagu xiraa. Kaas oo camaliyad aan xanuun lahayn ah taas oo jiib yar la-dhexgeliyo luqunta xayawaanka. Jiibkaas waxaa ku jira macluumad la xiriirinaya rabaayadda adiga, oo milkiilaha ah. Degmadu waxay ku talinaysaa in jiib lagu xiro xayawaanka rabaayadaha ah oo dhan. Waxaan ku qabanaa maalmaha jiibka oo joogto ah Axadda labaad ee bil kasta 10am ee Ivanhoe Service Centre, 275 Heidelberg Road Ivanhoe. Jiib-ku-xiridda waxaa la sameeyaa maalmahaas ayadoo ah qarash la yareeyey oo ah $20.00. Ballan ama buukin in la samaysto waa lagama maarmaan.\nMaxaan samayn karaa haddii ay xayawaanka rabaayadaydii lunto?\nHaddii ay kaa lumaan bisadda ama eeyga, nala soo-xiriir. Rabaayaddaada waxay haysataa fursad fiican in lagu soo-celiyo haddii mikro-jiibku ku xiran yahay, ay diiwaangashan tahay ama tag u xiran yahay.\nHaddii aad hesho rabaayad luntay, fadlan la soo xiriir Degmada.\nImmisa rabaayadood ayaan ku haysan karaa gurigayga?\nHaddii aad doonayso inaad haysato wax ka badan laba eey ama laba bisadood waxaad u baahan tahay inaad la xiriirto Degmada si aad u hesho ruqsad. Waxaa kaloo jira xeerar kale oo ku saabsan nooca iyo tirada xayawaanka iyo shimbiraha aad ku haysan karto gurigaaga. Fadlan nagala soo xiriir wixii macluumaad dheeraad ah.\nEeygaygu mar kasta ma u baahan yahay in qoolka lagu hayo?\nHaddii aad kula soconayso eeygaaga waddada ama marshibiyeedka, waa inuu ku xiran yahay qool aad koontaroolayso. Waxaa laguu ogol yahay inaad eeygaaga ku sii dayso baarkiyada qaarkood, hase ahaatee aan u dhaweyn meelaha carruurtu ku cayaarayso ama meelaha la marayo. Waa lagu ganaaxi karaa haddii aadan kontaroolin eeygaaga uuna dhaawaco cid kale.\nWaa inaad mar kasta aad sidataa baag balaastiigga ah si aad uga nadiifiso xaarka eeygaaga meelaha dadweynaha. Haddii aadan sidaas samayn waxaad helaysaa $200 ganaax ah.\nMaxaan sameeyaa haddii eeygaygu ama eeyga deriskaygu uu si aad ah u ciyayo?\nWaxaa jira sababo badan oo ay eeyadu u ciyaan, sida kelinimada, xiiso-la’aan ama haddii aysan helin jimicsi ku filan.\nHaddii derisyadaadu kuu sheegaan in eeygaagu ciyayo mar kasta, waxaad u baahan tahay inaad ku xareyso guriga markii aadan joogin guriga. Haddii eeyga deriskaagu uu ku dhibayo cigeedu waxaa wanaagsan inaad dareenkaaga kala hadasho ayaga.\nBisadayda habeenkii dibadda ma u sii-dayn karaa?\nWaxaa fiican inaad bisaddaada ku hayso guriga gudahiisa markii aad hurudo. Haddii aad dibadda u sii dayso bisaddaada habeenkii waxaa lagu dili karaa waddada, ama waxay aadi kartaa ugaarsi waxayna dili kartaa shimbiraha ahliga ah ama duurjoogta.\nMa ku haysan karaa shimbir backyard-kayga?\nDadka qaarkiis waxay jecel yihiin inay digaag ku haystaan back-yardhkooda si ay uga helaan ukumo fareesh ah ayna ka caawiso laynta cayayaanka jardiinka. Ka hor intaadan sidaas samayn waa inaad la hadashaa Degmada maaddaama ay jiraan xanibaadyo ka jira tirada digaagga iyo nooca guriga aad u samaynayso. Ruustarada lama ogola waxaana kaa qaadi doonaa Degmada haddii laga helo guriga xaafad kasta.\nAdeegyada carruurta, dadka dhalin-yarada ah iyo qoysaskooda\nWaa maxay adeegyada Caafimaadka Hooyada iyo Ilmaha oo laga heli karo Banyule?\nBanyule waxay siisaa adeegyada Caafimaadka Hooyada iyo Ilmaha ee qoysaska haysta cunugyada iyo carruurta laga bilaabo dhalashada iyo da’da dugsiga. Waxay siiyaan la-talinta 10ka Da’da Asaasiga iyo Marxaladaha (KAS) oo ay ku jiraan booqashada guriga ee bilowga ah, ka dibna 2, 4 iyo 8 asbuuc, iyo 4, 8, 12, 18 bilood, iyo da’da 2 iyo 3 ½ sano ah. Mid kasta oo la-talintaas ah waxaa lagu siinayaa fursadda inaad ka hadasho dareenadaada aad ka hadasho waayo-aragnimadaada waalidnimo iyo siyaabaha loo hagaajin karo caafimaadka, koritaanka iyo horumarka ilmahaaga.\nAdeegyadaasi waxay kaloo siiyaan taageero dheeraad ah, caawimaad iyo meel-u-dirid dadka u baahan.\nAdeegyada Caafimaadka Hooyada iyo Ilmaha waxay ka taageertaa qoysaska iyo carruurta qaybahan soo-socda:\nHorumarka & Qiimaynta\nLadnaanta & Ammaanka\nTaageerada bulshadeed iyo isku-xirnaanta bulshadeed\nBuufiska Ka-dambeeya Dhalmada\nSi ballan loo sameeyo, fadlan wac 9457 9990 Isniinta ilaa Jumcha 9am ilaa 1pm.\nSidaas baddalkeeda waxaad ballan ka samaysan kartaa onlineka ah www.banyule.vic.gov.au/mch\nTaageero 24 saac ah ayaa lagu helaa Khadka Caafimaadka Hooyada iyo Ilmaha oo ah 13 22 29.\nWaa maxay tallaalka uu cunugaygu/ilmahaygu u baahan yahay inuu helo?\nWaxaa jira cuduro daran oo badan oo looga hortagi karo tallaalka. Carruurta waxaa si joogto ah loo tallaalaa dhalashada, lix asbuuc, afar bilood, lix bilood, 18 bilood iyo da’da afar sano ah. Tallaal dheeraad ah waxaa hela carruurta ku jirta dugsiga sare.\nWaqtiyada iyo goobaha kulanka tallaalka ka eeg website-ka Golaha Degmada ama la xiriir Adeegga Macaamiisha oo ah taleefanka 9490 4222.\nMaxaa Kooxaah-cayaaraha (playgroups) ah oo laga helaa Banyule?\nKooxaha cayaaraha (Playgroups) waxay siisaa carruurta iyo waalidiinta fursadda inay cayaaraan, wax bartaan ay bulshoobaan ayadoo ku kacayso qarash yar. Kooxaha cayaaraha ee Banyule waxaa guud ahaan wada waalidiinta iyo ururada waalidiinta. La xiriir Playgroups Victoria taleefanka ah 9388 1599 ama keeg http://www.playgroup.org.au/FindaPlaygroup.aspx si looga raadiyo Kooxaha cayaaraha ee Banyule.\nMaxaa adeegyo Child-Care ah ayaa laga heli karaa Banyule?\nGolaha Degmada Banyule City waxay leedahay oo maaraysaa xaruumaha Daryeelka Maalmeed ee Dheer taas oo ku taal Greensborough, Heidelberg West iyo Heidelberg Heights. Xaruun kasta waxay bixisaa barnaamijyada waxbarashada iyo daryeelka ee carruurta laga bilaabo dhalashada ilaa lix sano.\nKhayaarada child-careka waxaa laga helaa ayadoo la marayo adeegyada la-maareeyey ee kuwa gaar ahaaneed iyo kuwa bulshada. Khayaarada waxaa ka mid ah Daryeelka marlaha ah kaas oo bixiya child-care muddo gaaban ah tus. laga bilaabo 9am-12pm iyo Family Day Care kaas oo ku bixiya guryo gaar ah. ka eeg http://www.banyule.vic.gov.au/Services/Community-Services/Children/Child-Care wixii macluumaad dheeraad ah.\nMaxaa malcamado ah ayaa laga helaa Banyule?\nMalcamadaha, waxaa kaloo loo yaqaan kindhaha, waxay siiyaan barnaamijyo waxbarasho carruurta kuwaas oo da’doodu u dhaxayso saddex iyo shan sano jiro. Waxaa la filayaa in carruurta oo dhan dhigtaan barnaamijka malcamada sanadka ka horreeya oo ay dugsiga bilaabaan.\nWaxaa jira laba khayaar ee dhigashada barnaamijka malcamada. Carruurtu waxay dhigan karaan malcamadda bulshada, kuwaas oo ku yaal xaafadaha Banyule. Golaha Degmada Banyule City wuxuu wadaa laba malcamadood bulsho oo ku yaal Heidelberg West; Malcamada Olympic Village iyo Malcamada Audrey Brooks. Khayaarka labaad waa in la dhigto barnaamijka malcamada oo ka dhaca Long Day Care. Golaha Degmada Banyule City wuxuu ku bixiyaa barnaamijyada malcamadda oo midaysan xaruumahooda Long Day Care ah oo ka jira Greensborough, Heidelberg West iyo Heidelberg Heights.\nGolaha Degmada Banyule City wuxuu maareeyaa ku-qoridda malcamadaha bulshada, wuxuuna ku casuumaa qoysaska inay ku qoraan laba sano ka hor bilaabidda ilmahaaga malcamadda. Ku-qoridd haysteyaasha Kaarka Daryeelka waxay furantaa Isniinta ugu horreysa bisha Maariso. Waxaa jira ujrad yar si loo qoro ilmahaaga hase ahaatee waa u lacag la’aan haysteyaasha Kaarka Daryeelka Caafimaadka. Wixii macluumaad dheeraad ah kala xiriir Golaha Degmada Banyule City taleefanka 9490 4222.\nMaxaa barnaamijyo Dhalinyarada ah ayaa laga helaa Banyule?\nAdeegga Dhalinyarada ee Banyule waay qadarisaa, howlgelisaa oo xoojisaa dadka dhallinyarada ah oo da’doodu tahay 10-25 sano kuwaas oo ku nool, dugsiga aadaya, ka shaqaynaya ama la bulshoobaya bulshada Banyule. Adeegga Dhalinyarada ee Banyule wuxuu ku caawin karaa macluumaad, nashaadyo, khayraad iyo taageero dadka dhalinyarada ah iyo qoysaskooda.\nWixii macluumaad dheeraad ah oo ku saabsan tas-hiilaadka farshaxanka hal-abuurka ee dhalinyaradeena, barnaamijyada dhalinyarada, ama khayaarada tageerada iyo meel-u-diridda fadlan ka eeg www.bayuleyouth.com ama ka wac 9457 9855 wixii caawimaad dheeraad ah.\nMaxaa tas-hiilaadka watiga firaaqada ah ayaa ka jira Golaha Degmada Banyule uu bixiyaa?\nGolaha Degmadu wuxuu ku bixiyaa tas-hiilaadka waqtiga firaaqada oo ay ka mid yihiin maktabadaha, barkadaha dabaasha iyo naadiyada caafimaadka iyo goobaha golafka.\nMaxaa maktabado ayaa ka jira Banyule?\nWaxaa jira saddex maktabadood ee Banyule oo ku yaal Rosanna, Ivanhoe iyo Watsonia oo lagu daray adeegga maktabadda oo wareega. Waa lacag la’aan in laga mid noqdo waxaadna amaahan kartaa buugagta, DVD-yo, fiidiyowyo iyo wargeysyo Ingiriisi iyo luqado kale ku qoran. Waxaa kaloo jira kombiyuutaro leh intarneed lacag la’aan ah oo la heli karo.\nMaktabaduhu waxay qabtaan sheeko xariirka cunugyada iyo kuwa malcamadaha, munaasabado fasax-weynaha dugsiyada iyo nashaadyo kale oo badan. Wixii macluumaad dheeraad ah oo ku saabsan maktabadaha Banyule ka wac Yarra Plenty Regional Library taleefanka 9408 7888 ama ka eeg www.yprl.vic.gov.au\nMaxaa xaruumaha watiga firaaqada ah ayaa ka jira Banyule?\nWaxaa jira xaruumaha waqtiga firaaqada oo ay wadaan Golaha Degmada ee Banyule City. Xarunta Ivanhoe Aquatic Centre oo ku taal Ivanhoe iyo Olympic Leisure Centre ee Heidelberg West labaduba waxay leeyihiin jiim, barkadaha dabaasha, spa, sauna iyo crèche iyo weliba kala doorashada barnaamijyada fayo-dhowrka. Waxaa kaloo ku yaal Banyule Macleod YMCA, xarunta madadaalada iyo fayo-dhowrka.\nTababarka netball-ka iyo salladda iyo tartamada waxaa loo qabtaa dhammaan da’ha iyo gareedyada ku yaal Banyule Netball Stadium, Olympic Leisure Centre iyo Banksia Basketball Stadium.\nGaroonka Ivanhoe Golf Course waxay bixisaa khibrad golofka oo tayada sare oo la siiyo cayaartoyda golofka oo heerarka oo dhan ah.\nMaxaa Neighbourhood Houses ayaa ka jira Banyule?\nBanyule waxay leedahay toddoba Neighbourhood Houses & Xaruumaha Waxbarashada oo ku yaal Bundoora, Greensborough, Ivanhoe, Rosanna, Watsonia iyo West Heidelberg.\nGoobaha Neighbourhood Houses waxay bixiyaan koorsooyin ballaaran oo ka mid yihiin waxbarashada, waqti-firaaqada, madadaalashada, barnaamijyada hal-abuurka iyo horumarinta shaqsiyadeed. Qaar ka mid ah Neighbourhood Houses waxay kaloo bixiyaan koorsooyinka Ingiriisiga oo Luqad Labaad ah. wixii macluumaad dheeraad ah nala soo xiriir.\nMaxaa kooxo nashaadeed ka jira Banyule oo aan ka mid noqon karaa?\nDadka waayeelka ah waxay ka mid noqon karaan kooxaha bulshadeed waxayna ku raaxaysan karaan nashaadyada qorshaysan ee beya’dda la-taageero. Gaadiid loogu talagalay kooxahan ayaa la helaa waxaana la bixiyaa qado.\nMaxaa koox-socod ah iyo wadiiqooyinka baaskiilka maro ayaa ka jira Banyule?\nWaxaa jira dhowr koox-socod ah iyo wadiiqooyinka baaskiilka ee Banyule oo loo sameeyey daganeyaasha si ay ugu raaxaystaan. Fadlan nagala soo xiriir wixii faahfaahin ah ee wadiiqada kuu dhow.\nMaxaa baarkino iyo jardiinooyin ayaa laga helaa Banyule?\nWaxaa jira baarkino, jardiinooyin iyo garoonada cayaaraha ee Banyule. Kuwa badan waxay leeyihiin kooxo-cayaareed loo sameeyey carruurta, barbaqiyuuga iyo tas-hiilaadka cayaarta. Wixii macluumaad dheeraad ah nala soo xiriirii.\nCaawimaadda la siiyo dadka waayeelka ah iyo dadka iinta leh\nWaa maxay adeegyada daryeelka guriga iyo bulshada oo Golaha Degmadu bixiyo?\nAdeegyada Daryeelka Guriga iyo bulshada ee Golaha Degmada wuxuu taageeraa oo uu caawiyaa dadka daciifka waayeelka ah, dadka ay hayso iimaha dhexe iyo kuwa daran, iyo daryeelayaashooda.\nAdeegyadaas waxay ujeedaan inay kor-u-qaadaan tayada nolosha ayagoo ku cawinaya dadku inay dhowraan ammaankooda iyo madax-bannaanidooda guriga iyo bulshada dhexdeeda.\nAdeegyada la bixiyo waxaa ka mid ah:\nTaageerada guriga – ku caawinta howlaha sida huufarka, nadiifinta, dukaamaysiga iyo baarkinka.\nTaageerada shaqsiyadeed – caawimaad laga siiyo qubayska, labiska iyo daryeelka kalee shaqsiyeed.\nTaageerada nasinta – siinta daryeeleyaasha nasiino ayadoo loo daryeelo qofka ku jira daryeelkooda dhowr saacadood.\nDayactirka guriga – caawimaad laga siiyo xagga jardiinka ama dayactirada yaryar ee gurigaaga.\nMa jiraan wax adeegyo cunto ah oo ka jira Banyule?\nWaxaan bixinaa adeegga cuntada la-geeyo kaas oo geynaya cuntooyin caafimaad leh oo macaan gurigaaga.\nMa jiraan kooxaha nashaadyada oo ay ka heli karaan dadka waayeelka ah Banyule?\nDadka waayeelka oo daciifka ah waxay ka mid noqon karaan kooxaha bulshada waxayna ku raaxaysan karaan nashaadyada qorshaysan oo ka dhaca beya’dda la-taageero. Gaadiid loogu talagalay kooxahan ayaa la heli karaa ayadoo qadona la siiyo.\nSidee baan ku heli karaa adeegyada uu bixiyo Golaha Degamadu?\nSi loo helo adeegyada Golaha dhammaan macaamiisha jira waxay u baahan yihiin inay la xiriiraan My Aged Care si ay isugu diiwaangeliyaan caawimaadda. Wixii Cuntooyinka la-geeyo iyo taageerada Shaqsiyeed My Aged Care waxay si toos ah ugu dirtaa macaamiisha adeegga Golaha. Wixii codsiyada dhammaan adeegyada kale ah Macaamiisha waxaa loo diri doonaa Adeegga Qiimaynta gobolka si ay u maraan qiimayn buuxda.\nWaa maxay tallaalada aan u baahanahay inaan qaato ka waayeel ahaan?\nWaxaa jira cuduro daran oo badan kuwaas oo looga hortagi karo tallaal. Golahu wuxuu siiyaa tallaalo dadka waayeelka ah oo ku jiraan tallaalka dureyga (flu).\nMa jiraan Kooxaha Muwaadiniinta Seniyarka ee ka jira Banyule?\nWaxaa jira Kooxaha Muwaadiniinta Seniyarka ee ka jira Banyule. Qaar ka mid ah kooxahan waxay ka tirsan yihiin asalo dhaqaneed gaar ah. Wixii macluumaad dheeraad ah oo ku saabsan kooxahan gaarka ah nala soo xiriir.\nMaxaa adeegyada taageerada ah ay heli karaan dadka iinta leh?\nDowladda Australia waxay shaacisay Mashruuca National Disability Insurance Scheme (NDIS), kaas oo ka howl-galay Banyule Luuliyo 2016. Barnaamijkan cusub wuxuu si weyn u kordhin doonaa helitaanka adeegyada wuxuuna kor-u-qaadi doonaa khayaarada la siiyo daganeyaasha qaba iinta joogtada ah kuwaas oo ka yar da’da 65 sano.\nWaxaa jira dhowr haya’dood oo bixiya adeegyada taageerada la siiyo carruurta iyo waayeelka qaba iinta oo degan Banyule oo hoos yimaada NDIS. Kuwaasna waxaa ku jira tababarka, u-qareenida, adeegyada soo-dhexgalka hore, child-care-ka, adeegyada shaqo-helidda iyo adeegyada nasinta. Wixii macluumaad dheeraad ah fadlan nala soo xiriir.\nMaxay yihiin nashaadyada madadaalada oo ay heli karaan dadka iinta leh?\nWaxaa jira dhowr barnaamijyada cayaaraha iyo madadaalada oo loogu talagalay dadka leh iinta ee Banyule. Wixii macluumaad dheeraad ah fadlan nala soo xiriir.\nSidee baan ku heli karaa ruqsadda baarkinka haddii aan qabo iinta?\nRuqsadda baarkinka oo la siiyo dadka qaba iinta waxaa laga helaa Golaha Degmada. Fadlan ogsoonow ruqsadahan waxay ku xiran yihiin shuruudo adag. Ruqsadaha baarkinka waa lacag la’aan si kastaba ha ahaatee ruqsadaha baddelidda waxaa laga qaadaa ujrad. Haddii aad qabto iin aad jeceshahay inaad codsato ruqsadda baarkinka fadlan nala soo xiriir.\nHalkee baa lay-ogol yahay inaan dhigto baabuurkayga?\nCalaamadaha baarkinka waxay kuu sheegayaan halka laguu ogol yahay iyo intay la e’g-tahay inaad dhigato baabuurkaaga ee meelaha qaarkood. Waa inaadan dhigan baabuurkaaga wax ka badan waqtiga ku qoran calaamadda. Waxaa jira Banyule xeerar ku saabsan halkaad joogsan karto ama dhigan karto baabuurkaaga kuwaas oo ay tahay inaad raacdo. Haddii aadan raacin xeerarkaas waa lagu ganaaxayaa.\nHalkee baan lay ogalayn inaan dhigto baabuurkayga?\nWaa inaadan dhigan baabuurkaaga dariiqa yarkaa, kaas oo ah meesha cawska leh ee dhinaca waddada. Si kastaba ha ahaatee, waxaad dhigan kartaa meesha dhinaceeda maaddaama aad haysato 3 mitir oo u dhaxaysa dhinaca baabuurkaaga iyo xariiqda cad oo is-haysata. Xariiqda cad oo is-haysata waxay ku calaamadaysan yihiin bartamaha waddada. Waa inaad u jirsataa 3 mitir oo bannaan xariiqda cad oo is-haysata (laga soo bilaabo dhinaca baabuurkaaga ilaa dhinaca baabuurkaaga). Haddii aysan jirin 3 mitir oo bannaan halkaas ma dhigan kartid. Xariiqaha dhinaca jaallaha ah waxay ku calaamadaysan yihiin waddada dusheeda, oo saaran dhinaca xakabadda waddada. Baabuurta waa inaan la dhigin meesha ku xigta Xariiqaha dhinaca jaallaha ah.\nWaa inaadan dhigan meel u jirta hal mitir dab-demiyaha (fire hydrant). Dab-demiyeyaashu waxay ku yaalaan meelo Banyule ah si dhaqso loogu helo biyaha si dababka loogu demiyo. Dab-demiyeyaashu waxay badanaa ku yaallaan dariiqa yar waxaana ka muuqda midabka fidada oo dusha casaan ka ah ama daboolka balaastiigga madow balaaran oo dhulka ku yaal.\nWaa inaadan dhigan baabuurkaaga meelaha looga gudbo oo laga soo-galo drivewayga ama meelaha rakaabku maro. Waxaa kaloo dambi ah in baabuur la dhigto meel ka mid ah marshabiyeedka.\nMa istaagi karaa soonaha aan-la-istaagi karin ama soonaha wax-laga-raro/dejiyo?\nHalkii ay ka jirto calaamadda ‘No Stopping’, waa inaadan joojin baabuurkaaga sabab kasta, xataa haddii aad ku jirto baabuurkaaga ama aad ka tagto baabuurkaaga oo daran.\nSoonayaasha wax laga raro/dejiyo waxaa adeegsada baabuurta ganacsiga si u dejiyaan ama u-raraan walxaha oo qayb ka ah shaqadooda. Waa inaadan dhigan baabuurkaaga meesha ‘Loading Zone’ inay ruqsad kuu siisay VicRoads maahee.\nSidee baan ku garan karaa meesha baarkinka ee dadka iinta leh?\nMeelaha baarkinka oo loogu talagalay dadka iinta leh waxaa lagu muujiyey calaamad leh wheelchair. Meelahaas baarkinada ah waxaa keliya oo adeegsan karaa dadka qaba iinta kuwaas oo haysta ruqsad loo yaqaan Ruqsadda Qaybta 1. Ruqsadaha baarkinka iinta waa lacag la’aan. Haddii aad iin leedahay aadna u baahan tahay ruqsad, wac Golaha Degmada.\nMa dhigan karaa baaburkayga meel dadweyne si aan ugu xayeesiiyo iib?\nWaa inaadan dhigan baabuurkaaga waddada, meelaha cawska leh ee waddada dhinaceeda ama meel dadweyne oo kasta si aad ugu xayeesiiso iib. Haddii aad sidaas samayso waa lagu ganaaxayaa.\nHalkee baan dhigan karaa baabuurkayga hadduu jabo ama uusan diiwaangashanayn?\nBaabuurta kuwaas oo jaba ama aan ka-diiwaangashanayn VicRoads waa inaan looga tegin ayaga oo yaala waddada ama meelaha dadweynaha. Golaha Degmadu way ka qaadayaan baabuurkaaga meeshaas waxaadna bixin doontaa lacag si aad dib ugu hesho waana lagu ganaaxayaa. Waa inaadan ku dayactirin baabuurkaaga waddada, dariiqa yar ee waddada dhinaceeda ah ama meelaha dadweynaha ee kale ama waa lagu ganaaxi karaa.\nWaa maxay qiyaasaha Golaha Degmada markeese la bixiyaa?\nMarkii aad leedahay guri waa inaad lacag siisaa Golaha Degmada sannad kasta taas oo loo yaqaan reytyada (qiyaasaha). Reytyada waxaa loo isticmaalaa in lagu qabto adeegyo bulshada oo ay ka mid yihiin qaadista qashinka, waddooyinka iyo wadiiqooyinka la maro, nalaynta baarkinyada, baarkinada iyo jardiinooyinka iyo tas-hiilaadka madadaalada. Ogeysiinta reytkaaga waxaa ku jira sannad kasta waa Dulsaarka Guriga ee Adeegga Dab-demiska, kaas oo Golaha Degmadu biil ka sameeyo oo ururiyona asagoo ka masuula Xafiiska Dakhliga Dowlad-goboleedka.\nGolaha Degmada wuxuu adeegsadaa qiimaha guriga oo sal u ah xisaabinta intaad bixinayso reyt ahaan. Waxaa kaloo jira dulsaarka qashinka oo gaar ah oo lagu guro biinanka qashinka oo 120 ah iyo biinanka qashinka cagaaran oo 240 litre ah.\nReytyada iyo dulsaaradu waxaa lagu bixiyaa afar hafto. Lacag-bixinta waxay taagan tahay in la bixiyo:\nHaftada 1aad – 30 Sabteembar\nHaftada 2aad – 30 Nofeembar\nHaftada 3aad – 28 Febaraayo\nHaftada 4aad – 31 Maajo\nGolaha Degmadu wuxuu haystaa khayaaro badan oo lagu bixiyo reytyadaada; fadlan nasoo wac si aad wax badan u-ogaato. Haddii ay ku hayaan dhibaatooyin dhaqaale aadna u baahan tahay caawimaad xagga qorshaha lacag-bixinta fadlan la xiriir Golaha Degmada si aad ugala hadasho xaaladdaada.\nMa u baahanahay ruqsad si aan u ballaariyo ama u-cusboonaysiiyo gurigayga?\nHaddii aad dhisayso guri cusub ama aad qorshaynayso inaad ballaariso gurigaaga, waxaad ubaahan doontaa inaad codsato ruqsadda qorshaynta iyo ruqsadda dhismaha\nShaqaalaha Golaha Degmada ee Banyule waxay ku farxi doonaan inay bixiyaan macluumaadka iyo talooyinka si ay kaaga caawiyaan mashruucaaga dhismaha. Waxaan kaloo kugu caawin karnaa mashruuca dhismaha oo soconaya.\nRuqsadda qorshaynta waxaa kaloo loo baahan doonaa xagga jaridda geedaha.\nWaa maxay halisyada dabku?\nSi loo ilaaliyo ammaanka cid walba waa inaad ka ilaalisaa gurigaaga inuu ka madax-bannaan yahay halisyada dabka sida cawska dhaadheer ama burburka. Golaha Degmada waxay bannayn karaan halisyada dabka adiga oo qarashka bixinaya.\nMala ii-ogol yahay inaan adeegsado gubaha ama aan gubo waxyaalaha qashinka ah?\nSi loo yareeyo wasaqowga hawada, laguuma ogola inaad adeegsato gubaha ama aad wax ku gubto hawada furan. Waxyaalaha qashinka ah waa in la burburiyaa, la ridqaa, dib loo-farsameeyaa ama lagu ridaa biinanka qashinka.\nMa u baahnahay alaamka dabka ee guriga gudihiisa?\nWaa inaad hubisaa inaad haysato sheegayaasha dabka oo shaqaynaya oo ku rakiban gurigaaga gudihiisa sidaas darteed haddii uu jiro dab daganeyaashu waxaa looga digi doona alaamka oo baqtiya. Waxaa fiican in la baddalo batariyada 6dii biloodba mar, haddii aad sidaas samayso waqtiga bilowga iyo dhammaadka kaydinta ilayska-maalinta waxaa fudud in la xusuusto.\nGoormaa la ii-ogolyahay inaan jaro cawskayga?\nWaxa keliya oo aad adeegsan kartaa caws jaraha laga bilaabo 7am-8pm Isniinta ilaa Jumcaha maalmaha weekendiska iyo maalmaha fasax-weynaha dadweynaha.\nMaxaan ku sameeyaa laamaha soo-lusha?\nGeedaha soo-lusha ama geed-gaabka ah waxay noqon karaan halis. Fadlan jar oo ku sallax guriga iyo/ama kuwa aad uga sarreeya dhulka si loogu ogolaado dadka inay hoosta ka maraan.\nGuri kastaa ma leeyahay lambar?\nGolaha Degmadu guri kasta wuxuu siiyaa lambar. Haddii aad leedahay ama degan tahay guri, waa inaad hubisaa in lambarka si fudud loo arki karo. Taasi waa muhiim sidaas darteed haddii ay jirto wax degdeg ah, booliiska, ambalaaska ama adeegga dab-demiska ayaa si dhaqso ah kuu heli kara.\nSidee baan u kaydsan karaa tamarta gurigayga dhexdiisa?\nKaydinta tamarta waxay kuu dhaqaalaynaysaa lacagta waxaase ka sii muhiimsan, waxay yarayn doontaa gaasaska kuwaas oo waxyeelleeya hawadeena. Halkan waxaa ah qaar siyaabo fudud ah oo loo kaydsado tamarta:\nDami nalalka iyo qalabka korantada markaan loo baahnayn.\nAdeegso guluubyada nalalka tamarta dhaqaaleeya\nDooro qalabka korantada oo leh Qiyaasida Tamarta wacan waxaadna hubisaa inay si fiican u rakiban yihiin.\nKu qallaji dharkaaga xariga dharka halkii aad adeegsan lahayd qalajiyaha dharka.\nAdeegso dahaaridda; gufee tararka iyo godadka, albabadana xir.\nDami kulayliyaha ama qaboojiyaha markaad ka tegaysi?\nSamayso xoogaa qubeys yar waxaadna adeegsataa madaxa shaawarka oo biyaha dhaqaaleey.a\nKu dhaq dharkaaga biyaha qabow.\nAdegso gaadiidka dadweynaha, wado baaskiilkaaga ama soco.\nWaxaad kaloo ka mid noqon kartaa Barnaamijka Guryaha Sii-Jiraya adigoo iska diiwaangeliya www.sustainablehomes.vic.gov.au\nWixii macluumaad dheeraad ah oo ku saabsan beya’dda iyo sida loo daryeelo fadlan nala soo xiriir.\nWaa maxay qorshayntu?\nWaxyaalo badan oo aan qorshayno ayaa saameeya dadka kale sidaas darteed waxaan u baahanahay inaan raacno habraacyada qaarkood si loo hubiyo in go’aannada aan ka samayno wax ku saabsan isticmaalka iyo horumarinta dhulka ay yihiin kuwo caddaallad ah, habaysan, dhaqaale leh lana -sii-wadi-karo. Tixgelinta codsiyada Ruqsada Qorshaynta waxay siisaa Golaha Degmada fursadda si loo qiimeeyo u-qalmida iyo ku-habboonaanta horumarinta iyo isticmaalka dhulka ee mustaqbaleed.\nGolaha Degmadu waxay maamushaa qorshaynta iyo kontaroolka dhismaha ayadoo la raacayo Xeerka Qorshaynta iyo Beeya’dda 1987kii iyo Mashruuca Qorshaynta ee Banyule iyo sidoo kale Xeerka iyo Qawaaniinta Dhismaha.\nGoorma Ayaan u baahan doonaa ruqsadda qorshaynta?\nMashruuca Qorshaynta ee Banyule wuxuu ka kooban yahay soonayaal, isgoosyo iyo shuruuc kale kuwaas oo saameeya in ruqsad loo baahan yahay.\nGuud ahaan, ruqsooyinku waxaa looga baahan yahay:\nBaddalidda isticmaalka gurigaaga (tus. Dukaan loo baddalo xafiis, kafee loo baddalo tafaariiqle)\nWax-ku-daridda guryaha deegaanka\nKa-dhisidda wax ka badan hal dhismo guriga (yunidyo)\nHorumarinta Ganacsiga, sanaacadda iyo adeegsiga isku-dhafan\nCodsiga laysanka khamriga\nDhisidda ama bandhigga calaamadaha\nKa-daynta baarkinka baabuurka (la xiriira meelaha boosaska ganacsiga/sanaacadda ah)\nDuminta dhismaha isgooyska hiddaha ah\nJaridda dhirta waxay kaloo u baahan tahay ruqsad.\nAyadoo ku xiran kontaroolada qorshaynta kaas oo saameeya gurigaaga, waxaad u baahan kartaa ruqsadda qorshaynta si aad ‘howl’ uga samayso gurigaaga. ‘Howshu’ waxaa ka mid ah haysashada derbiyada, deydka, sharraxaadda, dhismaha bargoolaha, xaaqidda kabisidda meel dibadda u baxsan, iyo xataa mashaariicda waaweyn oo ay ku jiraan qodidda, ku-rakibidda qaababka biyaha ee joogtada ah, balliyada waaweyn ama bakadaha dabaasha. Soo-jeedinta in wax laga baddalo qorshaha muuqaalka lagu ogolaaday codsi qorshayn hore ah waxay kaloo u baahan tahay ogolaansho.\nSidee baan ku ogaan karaa waxay yihiin kontaroolada qorshaynta oo khuseeya dhulkayga\nKontaroolada soonayaasha iyo isgoosyada oo khuseeya qayb kasta oo dhul ah oo ku taal Banyule waxaa la heli karaa ayadoo lala xiriiro Waaxda Qorshaynta ee Golaha Degmada, ama sidaas baddelkeeda ayadoo la helo adeegga onlineka ee Maababka Qorshaynta Onlineka oo ay bixiso Waaxda Beeya’dda, Dhulka, Biyaha iyo Qorshaynta iyo gelidda cinwaanka. Tas-hiilaadka online-ka waxaa laga heli karaa:\nImisa yunidyo ayaan gelin karaa dhulkayga?\nWaxaa jira heerar iyo shuruudo dhowr ah oo la tixgeliyo markii laga fekaraya qorshayn lagu samaynayo goob. Horumarinta yunidyada Banyule waa inay tixgelisaa goobta guriga, cahdiga derisnimada (Faqradda 22.02 Mashruuca Qorshaynta Banyule), sida horumarintu ugu xiran tahay (Faqradda 55), haysashada dhirta jirta iyo muuqaalka dhulka ee lasoo-jeediyey (Tilmaamidda Soonaha Dhiraynta) iyo isticmaalka baabuurka ee goobtaas.\nMashruuca Qorshaynta Banyule waxaa laga heli karaa Online-ka Mashruucyada Qorshaynta.\nMarkii la tixgelinayo goob ee horumarinta dhismeyaasha badan ah, waxaa lagu talinayaa in baaris goob in la diyaariyo. Baarista goobta waxay gacan ka gaysanaysaa muujinta fursadaha iyo xanibaadyada goob gaar ah. Baarista goobta waxay si weyn u caawin doontaa go’aaminta horumarinta ee waxtarka goobta. Taas ayadoo ku salaysan, waxaa suurtagal ah in la go’aamiyo ku-habboonaanta goobta ee guryo badan iyo, haddii ay saas tahay ka dibna la-hadlidda saraakiisha qorshaynta Golaha Degmada, imisa dhismo ayaa loo tixgeliyey si habboon.\nMa u baahanahay Ruqsadda Qorshaynta si looga jaro geedka gurigayga?\nWaxaa jira kontaroolo khuseeya ilaalinta iyo haysashada dhirta Banyule. Dhacdooyin badan ruqsad ayaa loo baahan yahay si loo jaro dhirta, aydoo ku xiran goobta dhulku ku yaal ee dowladda hoose. Si loo bixiyo macluumaad sax ah oo la xiriira geed qaadka ama talaalka geedka, waxaa lagu talinayaa inaad eegto geedka aad ka diyaariso macluumaad nooca, baaxadda, goobta iyo caafimaadka geedka lays-weydiinayo ka hor la-xiriiridda Golaha Degmada. Macluumaadkaas wuxuu ka caawin doona saraakiisha inay go’aamiyaan in ruqsada qorshaynta loo baahan yahay xagga qaadida ama filinjeedda geedka.\nSidee baan u sameeyaa codsiga Ruqsadda Qorshaynta?\nLiiska soo socda waxaa loo adeegsan karaa sidii tilmaame markii la diyaarinayo in la gudbiyo codsiga ruqsadda qorshaynta. – halkan ka hel\nBixinta ujrooyinka macquulka ah -halkan ka hel.\nKoobiga mulkiyadda (iyo wixii qalabyo, heshiisyo iwm) oo la soosaaray 30 beri gudahooda ee muddadii la xareeyey codsiga la xiriira – koobiga dhawaanta mulkiyadda ee dhawaantan waxaa laga heli karaa online-ka\nWarbixinaha, qorsheyaasha iyo sawirada lagu aqoonsaday liiska-hubinta qorshaynta ee khuseeya.\nLiiskaas maahan mid cad isla markii codsiga la soo gudbiyana, macluumaad dheeraad ayaa loo baahan karaa.\nDemadu waxay ku dhiirigelisaa codsadeyaalka ruqsada si ay ula tashadaan mid ka mid ah saraakiisha qorshaynta Golaha Degmada ka hor si rasmi ah usoo-xaraynta codsiga. Taas waxaa lagu samayn karaa qaabilaadayada qorshaynta oo ah Rosanna Customer Service Office ayadoon loo baahanayn wax ballamo ah inta lagu jiro saacadaha shaqada xafiiska, ama waxaa laga wici karaa taleefanka.\nWaa maxay habraaca ruqsadda qorshaynta immisayse qaadanaysaa?\nHabraaca qorshayntu waa mid kakan waana inaan tixgelinaa qorsheyaal iyo shuruudo aad u ballaaran. Habraaca ruqsadda qorshaynta wuxuu ka kooban yahay marxaladaha soo-socda:\nDiyaarinta iyo xaraynta codsiga\nGolaha Degmadu waxay hubisaa codsiga (macluumaad dheeraad ah iyo meel-u-dirid ayaa la dalban karaa haddii loo baahdo)\nOgysiinta/xayeesiinta dadweynaha (ugu yaraan ogaysiin 14 beri ah ayaa la siiyaa waxaana laga yaabaa in diidmo la helo)\nKulamada la-talinta bulshada (haddii loo baahdo)\nSarkaalka Golaha Degmadu wuxuu diyaariyaa warbixin iyo talo-soo-jeedin\nGo’aan ayaa la sameeyaa\nDib-u-eegidda VCAT (haddii loo baahdo)\nKan waa habraac adag kaas oo ay dejisey Dowlad Goboleedku. Markay tallaabooyinku u baahan yihiin codsigu inuu maro ay sii bataanba, waxaa sii dheeraanaysa qiimaynta ay qaadanayso.\nWaqtiga uu qaadanayo habraaca qorshayntu waxay u kala duwan tahay inta u dhaxaysa 6 asbuuc ilaa 12 bilood, ayadoo ku xiran adkaanta adeegsiga, u baahnaanta macluumaad dheeraad ah, ogaysiinta dadweynaha diidmada iyo habraaca go’aanka. Haddii marxalad kasta aad wax su’aalo ah ka qabto oo ku saabsan codsiga fadlan la xiriir Sarkaalka Qorshaynta kaas oo qiimaynaya codsiga.\nSidee baan u raad-raaci karaa codsiga ruqsadayda isla markii aan soo xareeyo?\nIn yar kadib markii ay Golaha Degmadu hesho codsigaaga, waxaa lagu soo sheegayaa email ay ku qoran tahay faahfaahinta sarkaalka qorshaynta ay khuseyso, faahfaahinta xiriirkooda iyo lambarka tixraaca codsiga.\nCodsigayga ma lagu tixgelin doonaa Kulanka Golaha Degmada?\nBadiba codsiyada Ruqsadda Qorshaynta waxaa go’aamiya saraakiisha qorshaynta idman ayadoo la raacayo ‘awoodda loo-igmaday’. Taas macnaheedu waa inaan si rasmiya badiba codsiyada lagu tixgelin doonin kulanka Golaha Degmada.\nWaxaa jira marar uu codsiga qorshaynta lagu tixgelin doono kukanka Golaha Degmada. Mararkaas waxaa ka mid ah codsasho (petition) loo soo gudbiyey asagoo ka horjeeda codsiga, codsiga lagu tixgeliyey inuu kasoo horjeedo qorshaha Golaha Degmada ama codsi kaas oo ah mid dan weyn u ah bulshada.\nSidee baan u diidaa codsiga Ruqsadda Qorshaynta?\nHalkii ay soo-jeedintu keenayso wax dhaawicid ku ah qof kale ama amaanka goob, codsigu wuxuu u baahan yahay ogaysiin in la siiyo dadka ay saamaynayso soo-jeedintu. Cid walba way diidi kartaa codsiga qorshaynta ka hor intaan go’aan laga samayn. Haddii aad doonayso inaad diido codsiga, waa inay qoraal tahay (daabacan, la-qoray ama email lagu soo diray), oo ay ku taal faahfaahinta xiriirkaaga, faahfaahinta codsiga qorshaynta, sababaha lagu diidey iyo sidey kuu saamaynayso. Diidmada waxaa lagu soo buuxin karaa ayadoo la adeegsanayo foomka diidmada caadiga ah.\nWaa maxay xuquuqdayda racfaanka?\nHaddii aad diidan tahay codsiga loo sameeyey ogolaanshaha qorshaynta kaas oo uu taageeray Golaha Degmadu, waxaad xarayn kartaa racfaan (codsi dib-u-eegid) oo lid ku ah go’aankii Golaha. Racfaanka waa in lagu soo xareeyaa Victorian Civil and Administrative Tribunal (VCAT) muddo 21 beri gudahooda ah laga bilaabo taariikhdii go’aanka. Haddii Golaha Degmadu uu diiddo ama uu taageero codsigaaga oo ku xiran xaaladaha, codsadaha ruqsadda wuxuu haystaa fursadda inuu racfaan u qaato VCAT 60 maalmood gudahooda marka laga joogo taariikhda go’aanka.


The Voice Of Somaliland: Hogaan indho beelay iyo Wasiiro dabar goostay.\nSida aynu ka wada dheregsanahay intii ay ka dhacday wadanka doorashooyinku, laga bilaabo tii Madaxweynaha ilaa iyo ta hadda wareerkeeda lagu jiro, waxa intaaba xukuumadda Riyaaale adeegsanaysay, isticmaalaysayna xukunkii ay ka dhaxleen kaligii taliyihii haligmay ee wadankii la odhan jiray Somaliya ku amar ku taaglayn jiray.\nWaxa xisbi dowle-Udub u mijo xaytay, siddii loo abuuri lahaa jahwareer iyo khalkhal hor leh oo ka dhinac ah geedi socodka dimuqraadiyeed ee waddanka lagu rabo in uu gooni-istaagiisa ku hanto. Waxaa intaana is daba socday, weeraro qaawan oo ay ku kacaysay xukuumada uu Riyaale horseedka ka yahay. Iyddoo aynu ka wada dhergsanahay intii dhacdooyin ee isdaba socday ee muddadii yarayd ee uu hantay kursiga ugu sareeya waddanka Madaxweyne Dahir Riyaale abuuray oo ay ka mid ahayd:\nA-Xaalad abuur joogto ah.\nB- Caga juglayn aan joogsi lahayn.\nC- Ku tagri fal hanti-dawladeed oo bilaa qiyaas ah.\nD- Ku tumasho dastuur. E- Af-lagaadooyin joogta ah oo lagula kaco masuuliyeenta xisbiyada mucaaridka ah iyo shicib weynaha oon midna loo kala aabe yeelin.\nHaddaba, xukuumada Riyaale bililiqaysigeedii hore meel bay fooda u galin jireen, iyagoo shicibweynaha warbaahintooda aan Hargaysa dhaafin uga sheega in ay xisbiyada mucaaridka ahi khal-khal iyo xaalad abuuro wado, marka xisaabtu timaado. Kadib muwaadiniinta reer Somaliland ee qurbo jooga ahi u raadiyeen ummadooda war baahino kale oo xaqiiqada xukuumada qarinayso soo shaaciya, wixii ka danbeeyeyna waynu ogayn, oo waatii mar qudha laga wada guuray. Maanta maxay haddaba dadka ugu sheekayn doonaan?\nWixii ka dhacay 29kii November aqalka guurtiga ee loogu tala galay in lagu dhaariyo xildhibaanadii ummaddoodu soo dooratay wax inaga qarsoon ma aha ilaa iyo cidhifyada adduunkoo idilna waa lagala socday, Xisbi dowle -Udub iyo Riyaalena sidaas ayey ugu abaal gudeen ummadii dooratay.\nWaxaa haddaba wax laga yexyexo ah Wasiiradan dhuunta ku yeeshay afka ee aan kala garanayn waxa waajibaadkoodu yahay. Waxaa ah wax laga xishoodo, Wasiiradan u soo tafa xaytay in wax horumar ahi aanay ka dhicin dalkan, rabana in lagu jiro kalinimo tashi,si aan cidina ula xisaabtamin. Sida dad badani qabaana loo malaynayo inay Somaliland la sugayaan Soomaaliya, inta ka horaysana ay sii fadhataystaan, diidaana wax kastoo wadankani ku hormari karo kuna hanan karo inuu ku gaadho isku filaasho taam ah ictriaaf buuxana ku heli lahaa. Waxaana kuu cadaynaysa in ay Riyaale iyo xulafadiisu ugu tala galeen inaanay qabsoomin muhimadii laga lahaa fadhigii ugu horeeyey ee loogu talagalay in xildhibaanada lagu dhaariyo, Shir-Gudoonka Golaha iyo Ku-Xigeyaashiisa lagu dooran lahaa.\nAflagaadooyinkii lagula kacay xildhibaanada iyo erayadii la adeegsaday waxay i xasuusiyeen xiligii kaligii tale Afweyne uu wadanka ku amar kutaaglayn jiray 'XUN YAHOW XUNKU DHALAY iwm'. Waxaa iyna wax lala yaabo ah Wasiirka Warfaafinta oo noqday mid faafiya cayda, aan fahansanayna waxa dastuurka waddanka yaala ee ay tahay inuu u hanuunsanaado qorayo.\nIsku soo duuboo maanta waa bilicsan baa u bareyey Somaliland mar haddii Xildhibaanaddii aqlabiyada ku soo baxay ay raaceen dastuurku siduu ahaa, Gudoomiyihii Golaha iyo Ku-Xigeenadiisii ay doorteen, waana mid Alle loogu mahad naqaa. Hogaanka Idhaha beelay iyo Wasiirada dabarka goostayna la mariyaa dastuurka.\nAhmed Hassan Ahmed 'Quick'\nPosted by Ahmed Quick Ahmed Quick at Thursday, December 01, 2005\nPhotos Hogaan indho beelay iyo Wasiiro dabar goostay.


Saturday June 25, 2016 - 22:11:42 in Articles by Super Admin\n10-13 Ka July Odey dhaqameedyada waxay diyaarinayaan liiska ergooyinka cod bixiyeyaasha ayagoo tix gelinaya kuraasta sida gaarka ah loogu asteeyay ee loo qoondeeyay haweenka iyadoo la raacayo habka ay ogolaatay Madasha Hogaanka Qaran (ugu yaraan 30% Aqalka Hoose). Odayaasha Dhaqanka.\n10-ka July Dejinta habraac iyo arrimo farsamo (oo ay ka midyihiin shuruudaha murashaxmimada, diiwaangelinta murashaxiinta,\nxarumaha codbixinta, waraaqaha codeynta, kormeerka doorashada, wacyigelinta dadweynaha iyo ololaha).\nLiiska faahfaahsan ee 30% kuraasta qoondada haweenka • Arrimaha kale ee la ogaado una baahan ka doodidda/go’aanka Madasha Hoggaanka Qaran. MHQ LUULYO (Ramadaan/ Ciid) 1-16-ka July Soo xulidda ergooyinka doorashada Odayaasha Dhaqanka.\n16ka July Soo gudbinta iyo hubinta liiska kama dambeeysta ah ee ergooyinka Odayaasha Dhaqanka Iyo GDGHDD.\n16-19 ka July: Daabacidda waraaqaha codeynta Aqalka Sare iyo ogolaansho la siiyo goobjoogayaasha hanaanka codeynta iyo tirinta codadka. Baralamaanada Dawladaha Xubnaha ka ah Federaalka.\n20-ka July: Codeynta Aqalka Sare (oo hal maalin kawada dhacaysa dalka), oo ay ku xigto tirinta iyo isu geynta codadka, ansaxinta iyo ku dhawaaqidda natiijada iyo saxiixidda liiska rasmiga ah ee xubnaha la doortay ee Aqalka Sare. Baralamaanada Dawladaha Xubnaha ka ah Federaalka.\n27 July: Doorashada godoonka aqalka sare ee baarlamaanka Aqalka Sare ee Baarlamaanka.\nGFHDD 7-12-ka August: Imaanshaha iyo Wacyigelinta ergooyinka codeynaya , soo jeedinta khudbadaha murashaxiinta u tartamaya Aqalka Hoose ee Barlamaanka.\nU codeynta Aqalka Hoose (oo isla maalin ka dhacda dhammaan goobaha, haddii loo baahdana la sii wado dhowr maalmood), oo ay ku xigto tirinta iyo isu geynta codadka, ansaxinta iyo ku dhawaaqidda natiijada iyo saxiixidda liiska rasmiga ah ee xubnaha la doortay ee Aqalka Hoose. Liiska kama danbaysta ah ee Xildhibaanada Aqalka hoose oo lagu dhawaaqo. Fadhiga ugu horeeya ee lagu dhaarinaayo xildhibaanada aqalka hoose oo qabsooma. GDGHDD iyo GFHDD oo midba shaqada uga jira halka uu ka leeyahay


Yaa gacanta ku haya goobihii lagu dagaalay ee Muqdisho? - Caasimada Online\nHome Warar Yaa gacanta ku haya goobihii lagu dagaalay ee Muqdisho?\nYaa gacanta ku haya goobihii lagu dagaalay ee Muqdisho?\nMuqdisho (Caasimada Online) – Waxaa maanta degen deegaanadii xalay iyo shalay ay dagaaladu ku dhex mareen ciidamada dowlada iyo ciidamada ka soo horjeeda muddo kororsiga Farmaajo iyo ilaalada musharaxiinta qaar oo dhinac ah.\nGoobaha ay dagaalada ka dhaceen sida agagaarka Marinaayada, Xaafada Taleex, Isgoyska Dabka iyo qeybo kamid ah degmada Howl-wadaag, gaar ahaa waddada Maka Al-Mukarama ayaa degen, waxaana si teel teel ah u socda dad badankood u socda shaqooyinkooda gaarka ah iyo kuwo doonaya inay ogaadaan wixii shalay illaa xalay dhacay iyo cidda ku sugan goobihii lagu dagaalamay.\nDhammaan Goobihii ay dagaalada ka dhaceyn ee Marinaayada, Xaafada Taleex iyo Isgoyska Dabka ayaa waxaa gacanta ku hayo ciidamo daacad ah Xasan Sheekh oo Cabdiraxmaan Cabdishakur Warsame, Saadaq Joon, iyo kuwa kale oo ka amar qaata saraakiil si toos ah ugu xiran Midowga Musharixiinta.\nDhammaan waddooyinka soo gala goobihii dagaalada dhaceyn ayaa waxaa lagu xiray carro, waxaana difaac kaga jiro ciidamo ku hubeysan hubka noocyadiisa kala duwan iyo gaadiidka dagaalka.\nCiidamada diidan mudo kordhinta madaxweyne Farmaajo ayaa xalay muujiyey awoodooda, waxayna ku guuleysteen inay gubaan afar ka mid ah baabuur oo ay waten Ciidamada Gorgor oo ay tababartay dowladda Turkiga.\nCiidamada dowlada ee daacada u ah Madaxweynaha xilligiisu dhamaaday ayaa xalay ka laabtay isgoyska KM4 oo ay dagaalada ka bilowdeen waxaana qeybo ka mid ah wadada muhiimka ah ee Maka Al-Mukarrama ku sugan ciidamo taabacsan Midowga Musharaxiinta.\nWaxaa socdo dadaalo lagu doonayo in xal looga gaaro dagaaladii dhacay inkastoo ay adag tahay in dhinacyada ay si fudud isku aaminaan maadaama ay Dowladda Soomaaliya ku guul-dareysatay inay fuliso heshiisyadii ay horey ula gashay Midowga Musharixiinta oo ay kamid aheyd inay ogolaatay in banaanbax ay qabsadan mucaaradka inkastoo markii dambe ay dowladda ka baxday.\nDad badan oo ka barakacay guryahoda oo miciin bidey xaafado kale ayaa weli wadnaha farta ku haya iyadoo ay jirto cabsi la xiriirta in markale uu dagaal bilowdo.


Salaadiinta Somaliland Oo Baaq Nabadeed u diray Issimadda Beelaha Dhulbahante | FooreNews\nHome wararka Salaadiinta Somaliland Oo Baaq Nabadeed u diray Issimadda Beelaha Dhulbahante\nSalaadiinta Somaliland Oo Baaq Nabadeed u diray Issimadda Beelaha Dhulbahante\nfooreMar 05, 2012wararka0\nHargeysa (Foore)- Toban Suldaan oo ka mid ah salaadiinta Somaliland ayaa maanta mar kale ugu baaqay Garaadadda beelaha dhul-bahante inay ka shaqeeyaan sidii nabad lagu gaadhi lahaa. Salaadiintaasi waxay sidaasi ku sheegeen shir jaraa’id oo ay maanta ku qabteen magaaladda Hargeysa.\nSuldaan Rashiid Suldaan Cali Ducaale oo ka hadlay shirkaasi jaraa’id wuxuu yidhi “Anagoo ah salaadiinta Somaliland inta Hargeysa joogta waxaanu leenahay wixii dhacay way dhaceenne, waxaanu ku baaqaynaa Nabad wixii nabadda lagu waayo xumaan laguma helo. Waxaanu geed dheer iyo mid gaabanba waxaanu u fuulaynaa nabadda.Waxaanu leenahay Beeshayadda Dhulbahante waxaanu ugu baaqaynaa nabad, xukuumadayadana waxaanu ugu baaqaynaa nabad.”\nSuldaan Aadan Faarax oo ka hadlay shirkaasi jaraa’id wuxuu yidhi “Waxaanu ugu baaqaynaa walaalahayaga Buuhoodle iyo Sool baaq nabadeed.dagaalkii ka dhacay deegaamadda Buuhoodle waxa sababay shirkii khaatumo seeg wixii ka soo baxay. Waxaanu tacsi u diraynaa eheladii dadkii ku dhintay dagaalkaasi ha noqdaan ciidammadda qaranka, beesha Buuhoodle iyo jabhadihii halkii ka dagaalamayay. waxaan leeyahay walaalayaal maanta Somaliland waxay maraysaa marxalad wanaagsan.”\n“Waxaanu ugu baaqaynaa Garaadada dhigayaga ah ee gobolkaas Buuhoodle joogaa iyo meel kasta oo ay joogaanba garaadadda beesha Dhulbahante, waxaad moodaa inay Somaliland 21 sanadood rimanayd oo ay imika dambarkii u rayo. Waxaanu u soo jeedinaynaa dadka waaweyn inaanay khaatumo xumo ka tagin, dhalinyaraduna aanay Somaliland colaad ku seegin. Waxaanu jecel nahay inay Somaliland oo dhami galbeed illaa bari inay wax wada qabsadaan,”ayuu yidhi Suldaan Aadan Faarax.\n“Waxaan u sheegayaa waxgaradka beelaha Buuhoodle iyo Sool in ay nabadgelyadooda ilaashadaan oo aanay ku duulin Cali Khaliif Galaydh wuxuu ka mid ahaa raggii Somaliland inay go’do saxeexay 1991-kii, caruurtiisiina meel fog ayuu soo dhigtay. Ma doonayno inuu dhalinyaradayada isku jabiyo oo uu isku diro. Reer Buuhoodle waxay ahaayeen kuwii taariikhda ku suntanaa ee halganka u galay markii Somaliland laga kicinayay Ingriiska ee Cali Garaad Jaamac hormuudka u ahaa,”ayuu yidhi Suldaan Aadan Faarax.\nSuldaan Aadan Faarax wuxuu sheegay inay gogol nabadeed fidinayaan isla markaana ay diyaar u yihiin inay Buuhoodle tagayaan hawlo nabadeed.\nSuldaan Cabdiraxmaan Jaamac Dhawal oo ka hadlay shirkaasi jaraa’id ayaa sheegay inay xukuumadda Somaliland iyo Salaadiinta dalkuba diyaar u yihiin inay nabad-gelyadda ka shaqeeyaan, waxaanu garaadada iyo isimadda beelaha Dhulbahante u soo jeediyay inay la yimaadaan dhaqan nabadeed oo ay xal lagaga gaadho tabashooyinkooda.\nSuldaan Axmed Nuur, Suldaan Barre Xaaji Xuseen, Suldaan Ismaaciil Suldaan, Cabdiraxmaan, Suldaan Naasir Suldaan Cabdi, Suldaan Axmed-daahi iyo Suldaan Axmed Nuur Samaale.\nPrevious PostMadaxweyne Siilaanyo oo Dibu-habayn ku Samaynaya Xukuumaddiisa, Madaxtooyadda oo Xalay Mashquulsanayd iyo Wasiiro Farta wadnaha ku haya Next PostC/Casiis Samaalle oo Gaashaanka ku dhuftay in G/Wakiiladdu isu bedelay Xisbiga KULMIYE


DEG DEG:- Odayaasha Hiiraan oo maalmaha soo socdo ku dhawaaqi doono inay soo dhisi doonaan maamul ka madax-banaan DF Soomaaliya – Bulshoweyn.com | Your Source Of News And Entertainment\nDEG DEG:- Odayaasha Hiiraan oo maalmaha soo socdo ku dhawaaqi doono inay soo dhisi doonaan maamul ka madax-banaan DF Soomaaliya\nWarar goordhaw naga soo gaaray magaalada B/weyne ee xarunta gobolka Hiiraan ayaa waxay sheegayaan in Odayaasha dhaqanka ee gobolkaasi ay maalmaha soo socdo ku dhawaaqi doonaan maamul ka madax-banaan dowladda federaalka Soomaaliya.\nOdayaashaas oo saacadaha soo socdo caleema saari doonna Ugaas Xasan Ugaas Khaliif Ugaas Rooble ayaa sidoo kale sheegay in maalmaha soo socdo ay soo dhisi doonaan maamul ka madax-banaan dowladda federaalka Soomaaliya .\nIlaa iyo haatan lama oga xilliga rasmiga ah oo ay Odayaashaas dhaqanka ku dhawaaqi doonaan maamulkaasi ka madaxa-banaan dowladda federaalka Soomaaliya.\nArrintaan ayaa kusoo beegmaysaa xilli qaar ka mid ah Odayaasha Hiiraan ay diideen inay ka qeyb galaan shirka maamulka loogu sameynayo gobolada Hiiraan iyo Sh/dhexe ee lagu qabanaayo magaalada Jowhar.\nDhinaca kale, ma jirto wax hadal oo kasoo baxay madaxda dowladda federaalka Soomaaliya oo ay kaga jawaabayaan hadalkaan kasoo yeeray Odayaasha dhaqanka ee gobolka Hiiraan.\nSi kastaba ha ahaatee, dowladda federaalka Soomaaliya iyo urur goboleedka IGAD ayaa u muuqda kuwa ku guuldareystay inay xaliyaan arrinta maamul u sameynta gobolada Hiiraan iyo Sh/dhexe, iyagoo ilaa iyo haatan weli qancin la’ Odayaasha dhaqanka ee goboka Hiiraan.


Komishanka doorashooyinka waxa iyaga looga fadhiyaa marka ugu horaysa in ay cadeeyaan oo si faahfaahsan u qeexan in wakhtiga u hadhsani uu ku filan yahay | Somaliland One\nKomishanka doorashooyinka waxa iyaga looga fadhiyaa marka ugu horaysa in ay cadeeyaan oo si faahfaahsan u qeexan in wakhtiga u hadhsani uu ku filan yahay\nJanuary 9, 2017 - Written by Wararka Maanta\nAniga waa suurtogal inu war iga dhiman yahay waayo Komishanka Doorashooyinka waxa khuseeya oo ay masuul ka yihiin awoodda ugu saraysana iyagu leeyihiin waa doorashada inay wakhtigeedii ku qabtaan. Arimaha kale ee doorashada saamayn ku yeelan kara waxay ku yeelan karaa waa taalo. Imika waxan ka dareemay hadalka Maxamed Cali Bile in Komitionku ay cadeeyeen in wax waliba uu diyaar u yahay oo iyagu dhinacooda ay ku qaban doorashada wakhtigeedii. Hadii ay sidaasi run tahay yaa ku amri kara in aanay doorashada qabanin dhinaca sharciga? anigu ma ogi. Laakiin ma laga yaabaa in iyaga ay jiraan wax qabyo ka ah laakin aanay doonayn in ay qirtaan ee abaarta oo iyaga aan shaqo u taala ahayn ay doonayaan inay goldalooladooda ku daboolaan?\nKomishanka doorashooyinka waxa iyaga looga fadhiyaa marka ugu horaysa in ay cadeeyaan oo si faahfaahsan u qeexan in wakhtiga u hadhsani uu ku filan yahay sidaa daraadeedna ay doorashada wakhtigeedii ku qabanayaan iyo in wakhtigu cidhiidhi ku yahay oo ay u baahan yihiin wakhti dheeraad ah oo cayiman,\nArinta abaarta cidda uu u yaal go’aankeedu iyaga(K0mishanka) maaha sharcina uma lahaa. Ilaa hadana cid xaq u leh inay tidhaa dib u dhiga doorashada oo ku tidhina ma jirto. Lakiin anigu waxan ka shakisanahay in ay run tahay in Komishanku uu farsamo ahaan diyaar u yahay in doorashada uu wakhtigeedii ku qaban karo, Xataa hadii ay ku qaban karaan balse abaartu tahay sabab dib loogu dhigi karo doorashada dabcan maaha inta dib loogu dhigi karaa wakhti ka badan int uu dalka oo dhan roobabka gugu ka curanayo. Markaana waa dhamaadka bisha April ama ugu dambayna bisha May gudaheeda. Waa hadii sife sharci ah dib loogu dhigayo iyada oo la tixgelinayo abaarta. Hadii roobabkii guga oo da’y abaartina jabtay aan doorashona qabsoomin taa macnaheedu wuxu noqonayaa in abaarta cudur daar uun looga dhiganayo ee waxa la diidn yahay uu yahay in doorasho ay qabsoonto taasina hooga Somaliland wax kaga sii dhaca mooyaane wax ugu kordhayaa ma jiro dawladnimada Somalilandna waxaba saarmi kara sua;aal. Markaa hadii aynaan doonayn dawladnimo dee aan qudhunkeen iska walaaqanno oo yaynaan isugu sheekayn in ayno qarnimo iyo dawladnimo doonayno sanad iyo laba iyo intii la doonan ha la kordhiyo oo inta joogtaa ha iska joogto intii ay karayaan.\nBy Mujaahid Cali Guray


Mahdi Guuleed oo ugu baaqay Baarlamaanka in aysan aqbalin Madasha Qaranka – Puntland Post\nPosted on July 3, 2020 July 3, 2020 by Liban Yusuf\nRa’iisul Wasaare ku xigeenka Xukuumadda Federaalka Soomaaliya Mahdi Maxamed Guuleed oo xalay hadal ka jeediyay munaasabad uu soo qabanqaabiyay maamulka Banaadir oo loo qabtay Golaha Shacabka ayaa sheegay in siyaasadda Somaaliya uu hago Baarlamaanka.\nGuuleed wuxuu tilmaamay in nidaamka dowladnimo ee Soomaaliya uu yahay nidaamka isugu dhexjira Madaxtooyo iyo Baarlamaanka, laakiin saldhigu yahay Baarlamaamka.\n“Siyaasadda Soomaaliya waxaa haga Baarlmaanka, waa nidaam Baarlamaaniya, aasaaska dowladnimadeena Baarlamaankaa u ah, saldhig, marjaca sharcigu ka soo baxo awoodnimada lagu helo waa isaga, dunida aan ku matalnaa waa isaga, marjaca aan ku noqonaa waa isaga, bud-dhiga, saldhiga iyo aasaaska dowladnimadeenuba waa Baarlamaanka” ayuu yiri Mahdi M. Guuleed.\nMahdi Maxmed Guuleed, Ra’iisul Wasaare ku xigeenka Soomaaliya\nRa’iisul Wasaare ku xigeenka Soomaaliya ayaa Baarlamaanka ugu baaqay in aysan aqbalin in Madasha Qaranka ay matalaan masiirka dalka.\n“Ha aqbalinina in la idinyiraahdo 3 sano markaad jirtaan kala taga, 10 nina masiirka dalka ha matalaan, 10 nin sharci-dejiyeyaasha ha noqdaan, 10 nin siyaasadda dalka ha hoggaamiyaan”.\nIsagoo hadalkiisa siiwata ayuu yiri “Ilaa Baarlamaan la soo doortay idin baddelo dowladnimada dalka saldhigeeda waa idinka, hayeelinina in kalataga la yiraahdo, waa dhallaankii hooyadiis dhalmada baray“.\nUgu dambeyna Mahdi Guuleed, ayaa Baarlmaanka kula dardaarmay in ay dalka gaarsiiyaan doorasho qof iyo cod, oo sheegay in xukuumadduna fulinayso.


Waa kuma Raysal Wasaaraha cusub ee Maxamed Xuseen Rooble? | Hadalsame Media\nHome Wararka Waa kuma Raysal Wasaaraha cusub ee Maxamed Xuseen Rooble?\nWaa kuma Raysal Wasaaraha cusub ee Maxamed Xuseen Rooble?\n(Hadalsame) 18 Sebt 2020 – MW Somalia ayaa xalay RW u magacaabay Maxamed Xuseen Rooble oo bedelaya Xasan Cali Khayrre oo xilka iskaga tegey 25-kii Luulyo.Ra’iisul Wasaaraha cusubi waa konton iyo todobo (57) sano jir aan waayo aragnimo dowladdeed iyo sooyaal siyaasadeed laheyn. Horey xil siyaasadeed iyo mid heer sare ah uma uusan qaban.\nAqoon ahaan waa Injineer Bey’ada iyo Badqabka Kaabayaasha Dhaqaalaha (waddooyinka) bartay. Mogadishu iyo Stockholm, ayuu wax ku bartay. Waa qurbo joog, muddo Sweden, deganaa. Waa xaasle shan (5) caruur u joogto.\nHadda inta aan xilka loo magacaabin Baanka Horumarinta Germany ee KFW, ayuu la taliye farsamo u ahaa. KFW, oo mashaariic horumarineed ka wada Mogadishu, Kismaayo iyo Baydhabo, ayuu mashruuca Baydhaba ka ahaa ‘‘Technical Advisor’’.\nSanadkaan March 2020 ayuu la shaqo bilaabay KFW. Waa muddo shaqo lix (6) bil ka yar.\nHorey Qaramada Midoobay, ayuu ula soo shaqeeyey. Isugeyn waayo aragnimo shaqo oo kow iyo toban (11) sano ku siman ayuu leeyahay.\nInternational Labour Organization (ILO) iyo UNDP, ayuu midna (1) sano, midna toban (10) sano ah la shaqeeyey, sida ay isugu xigaan.\nDarajo ahaan heer iyo xil aad u hooseeya ayuu labada (2) xafiis ee Qaramada Midoobay, ka qabtay.\n‘‘Technical Advisor’’ ayuu UNDP, ka ahaa Mashruuca JPLG ee dowladaha hoose iyo horumarinta minishiibiyada. Toban (10) sano oo xidhiid ah ayuu xilkaas hayey. La taliye farsamo oo darajadiisa mushaar (P3) tahay ayuu ahaa\nQaramada Midoobay shaqooyinku waa shan (5) heer oo laba heer aad u hooseeyaan. Heerka ugu hooseeya ayuu darajada (P3) todonkaas (10) sano joogay.\nSaddexda (3) heer ee Qaramada Midoobay macnaha ka leh waa National Officers, Field Service iyo Senior Appointments (Secretary General, Deputy Secretary General, Under Secretary General and Assistant Secretary General).\nDadka yaqaan Rooble, ayaa iigu sheegay, ‘‘shaqsi nadiif ah, af gaaban, aadna ugu dhago nugul madaxdiisa’’. Waloow ay hadda hor taallo mashaqo doorasho, faro marnaan dhaqaale, amni xumo baahsan iyo siyaasad aan xad iyo xarig lahayn.\nW/D: Mahad Geelle\nPrevious articleDEG DEG: Maxamed Xuseen Rooble oo loo magacaabay RW cusub ee dalka & war kasoo baxay Madaxtooyada oo shaki dhaliyey\nNext articleMW Farmaajo ma buur JIFI ah oo uu dhistay ayaa ka dhalaashay? Min qof & cod ilaa Maamul-goboleed & cad (Fursaddu intee la’eg tahay?)


Xuska 29 aad Ee Maalinka Kahortaga Iyo Xakamaynta HIV/AIDS - Cakaara News\nXuska 29 aad Ee Maalinka Kahortaga Iyo Xakamaynta HIV/AIDS\nJigjiga(cakaaranews)Khamiis 1da December 2016. Munaasabada xuska 29aad ee maalinka kahortaga iyo xakamaynta HIV/AIDS oo halku dhag looga dhigay ‘’aan si wadajir ah uga hortagno cudurka HIV-AIDS’’ayaa saaka si heer sare ah loogu xusay xarunta deegaanka ee magaalada jigjiga.\nXafLadan lagu xusayay maalinka kahortaga iyo xakaymaynta HIV/AIDS oo ay kasooqaybgaleen mas’uuliyiinta heer degaan, agaasimayaasha xafiisyada , culimo awdiinka, odayaal-dhaqameed, ciidamada qaranka , ciidamada kaladuwan ee deegaanka, qaarkamid ah ardayda dugsiyada iyo waliba martisharaf kale ayaa waxaa ugu horayn furitaankii xaflada kahadlay Wasiirka Xafiiska horumarinta khayraadka Biyaha DDSI ahna Madaxa Xarunta Dhexe lehna awood madaxwayne kuxigeen marwo Fartuun Cabdi Mahdi oo sheegtay in maanta ay tahay maalinta xuska kahortaga iyo xakamaynta HIV AIDS, iyadoo maantana ay atahay maalin heer caalam loo asteeyay kohortaga iyo xakamaynta HIV/AIDS.\nWaxayna xusatay wasiiradu in cudurkani uu yahay cudur dilaa ah oo aan daawo lahayn, muhiimna ay tahay in la iska ilaaliyo siyaabaha uu kuyimaado islamarkaana aan siwada jir ah uga hortagno.\nSidookale, waxaa iyadna dhankeeda kahadashay Wasiirka Xafiiska Kahortaga Iyo Xakamaynta cudurka HIV-AIDS marwo Kaamila Axmednuur oo sheegatay in maanta oo ku began 1-12-2016 ay tahay maalinka kahortaga iyo xakamaynta HIV-AIDS islamarkaana xuskani uu yahay xuskii 29aad ee laga xuso dalka iyo deegaankaba hal kudhagna looga dhigay aan si wada jir ah uga hortagno cudurka HIV-AIDS.\nWasiirada oo hadlakeeda sii wadata ayaa tilmaantay in cudurkan dilaaga ahi ay keento sababo dhawr ah oo ay kow katahay galmada xaaranta ah.\nDhankakale, qaarkamid ah odayaasha deegaanka ayaa si qodo dheer uga hadlay cudrka iyagoo sheegay in la iska dhawro galmada xaaraanta ah maadaama oo aakhiro iyo aduunba saamayn xun kugu yeelanayso.\nugudanbayna xuskan oo lagu soo bandhigay heeso iyo riwaayado wacyigalin ah oo katurjumaya khatarta cudurka islamarkaana kasooqaybgalaayshu aad ula dhaceen ayaa waxaa gunaanadkii laislaaqatay in siwada jir ah looga hortago cudurka. Waxayna xafladu kusoo dhamaatay jawi aad u wanaagsan oo farxadi ku dheehantahay.


RASMI: Ku guuleystaha Koobkii Adduunka ee 2014, Toni Kroos oo ka fariistay ciyaaraha caalamiga ah – Gool FM\nHaaruun July 2, 2021\n(Munich) 02 Luulyo 2021. Ku guuleystaha Koobkii Adduunka iyo khadkii dhexe ee Germany, Toni Kroos ayaa ku dhawaaqay inuu isaga fariistay ciyaaraha caalamiga ah, kaddib markii uu xulkiisa qaranka Jarmalka u saftay 106 kulan.\nMaalmihii la soo dhaafay waxaa la warinayey in Toni Kroos uu ciyaaray kulankiisii ugu dambeeyey ee xulkiisa qaranka Germany, waxaana uu 31-sano jirkaan ku dhawaaqay maanta inuu ka fariistay ciyaaraaha heerka caalami ee qarankiisa.\n31-sano jirkaan ayaa horay u sheegay inuusan qorsheyneynin inuu xirfaddiisa ciyaaraha caalamiga ah kaga baxo da’da soddomeeyada.\nYeelkeede, haatan waxa uu shaaciyey inuu ka fariistay ciyaaraha caalamiga ah isagoo kaliya jira da’da 31-ka sano, kaddib markii ay ka soo hareen ciyaaraha koobka qarammada Yurub ee Euro 2020.\nKroos waxa uu xulkiisa Jarmalka u ciyaaray daqiiqad kasta oo koobkan Euro ah, laakiin waxa uu haatan ka fariistay xulka uu hoggaamiyo Macallin Joachim Low kaddib markii ay guuldarro kala kulmeen kulankoodii ugu dambeeyey dhiggooda England ciyaartii ka dhacday garoonka Wembley ee dalka Ingiriiska.\nKroos ayaa ku guuldarreystay inuu hal shuut oo bartilmaameed toos ah sameeyo intii lagu guda jiray tartankan, laakiin xiddigan oo waqti qurux badan ku qaatay xulka lagu naynaaso Die Mannschaft ayaa shaaciyey go’aankii uu kaga fariistay qarankiisa.\nCiyaaryahanka khadka dhexe ee kooxda Real Madrid ayaa 106 kulan u saftay xulkiisa qaranka Germany, waxaana uu ka mid yahay liiska todobada xiddig ee ugu safashada badan taariikhda xulka qaranka Jarmalka, waxaana xitaa safashada xulka ku wehliya xiddiga ay ka wada tirsan yihiin Kooxda Bayern Munich ee Thomas Muller.\nKroos wuxuu haatan ku faanaa uu hal mar Koobka Adduunka kula guuleystay xulkiisa Jarmalka sanadkii 2014-kii, waxaana ciyaaryahankan uu xulkiisa Germany u dhaliyey 17 gool oo uu ku jiray goolkii caanka ahaa ee laadka xorta ah oo uu ka dhaliyey xulka Sweden Koobkii Adduunka ee 2018-kii.\nWaxa uu ka mid ahaa Kroos xiddigihii xulka qaranka Jarmalka ee sanadkii 2014-kii Lionel Messi iyo Xulkiisa Argentina ka qaaday Koobka Adduunka, laakiin hadda waxa uu ka fariistay xulka Jarmalka isagoo da’diisu ay weli yar tahay.